stanford-oval/wikipedia huggingface dataset:
วิรุฬ เตชะไพบูลย์
การศึกษา

นายวิรุฬ เตชะไพบูลย์ สำเร็จการศึกษาจากโรงเรียนอัสสัมชัญ ศรีราชา โรงเรียนกรุงเทพคริสเตียนวิทยาลัย โรงเรียนเซนต์สตีเว่น ฮ่องกง จากนั้นเข้ารับการศึกษาในระดับปริญญาตรี คณะบริหารธุรกิจ สาขาบริหารงานทั่วไป มหาวิทยาลัย HAWTHONE รัฐนิวแฮมป์เชียร์ สหรัฐอเมริกา และเข้ารับการศึกษาอบรมหลักสูตร "ป้องกันราชอาณาจักร ภาครัฐร่วมเอกชน รุ่นที่ 2" วิทยาลัยป้องกันราชอาณาจักร และหลักสูตร "CORPORATE FINANCE" สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
นอกจากนั้นยังได้รับปริญญาปรัชญาดุษฎีบัณฑิตกิตติมศักดิ์ (สาขาการตลาด) จากมหาวิทยาลัยรามคำแหงด้วย
งานการเมือง

นายวิรุฬ เตชะไพบูลย์ เคยดำรงตำแหน่งสมาชิกสภานิติบัญญัติฯ (15 มี.ค. 2534 - 21 มี.ค. 2535) และสมาชิกวุฒิสภา (22 มี.ค. 2535 - 21 มี.ค. 2539) หลังจากนั้นจึงได้เข้าร่วมงานการเมืองกับพรรคความหวังใหม่ ในตำแหน่งรองหัวหน้าพรรค จนกระทั่งได้รับตำแหน่งหน้าที่ทางการเมืองหลายตำแหน่ง อาทิ ที่ปรึกษารัฐมนตรีประจำสำนักนายกรัฐมนตรี (กระแส ชนะวงศ์) ที่ปรึกษารัฐมนตรีช่วยว่าการกระทรวงการคลัง (วราเทพ รัตนากร) และกรรมการผู้ช่วยรัฐมนตรีประจำกระทรวงการคลัง
ในการเลือกตั้ง พ.ศ. 2550 วิรุฬ เตชะไพบูลย์ ได้รับการเลือกตั้งเป็นสมาชิกสภาผู้แทนราษฎรแบบสัดส่วน กลุ่มที่ 5 สังกัดพรรคพลังประชาชน และได้รับตำแหน่งรัฐมนตรีช่วยว่าการกระทรวงพาณิชย์ ในรัฐบาลของนายสมัคร สุนทรเวช ต่อมาจึงได้ย้ายมาสังกัดพรรคเพื่อไทย พร้อมกับสมาชิกคนอื่นๆ ของพรรคพลังประชาชน ต่อมาในการเลือกตั้ง พ.ศ. 2554 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย และได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงการคลัง ในรัฐบาลของนางสาวยิ่งลักษณ์ ชินวัตร ต่อมาถูกปรับออกจาตำแหน่งรัฐมนตรีในเดือนมกราคม พ.ศ. 2555 และได้รับแต่งตั้งเป็นผู้แทนการค้าไทย ในเดือนพฤศจิกายนของปีเดียวกัน
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 29 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ
ประสบการณ์ด้านงานสังคมและการกุศล

อดีตนายกสมาคมศิษย์เก่ากรุงเทพคริสเตียน
อดีตนายกสมาคมศิษย์เก่าโรงเรียนอัสสัญชัญ ศรีราชา
กรรมการฝ่ายบริหาร มูลนิธิสมเด็จพระมหิตราธิเบศ อดุลยเดชวิกรมพระบรมราชชนกพระบรมราชชนก
กรรมการฝ่ายหาทุน มูลนิธิราชประชาสมาสัย ในพระบรมราชูปถัมภ์
กรรมการฝ่ายหาทุน มูลนิธิราชประชานุเคราะห์
ประธานหารายได้ มูลนิธิสมเด็จเจ้าฟ้าจุฑาธุช
กรรมการ มูลนิธิสวนหลวง ร.9
กรรมการบริหาร มูลนิธิสวนสมเด็จพระศรีนครินทร์ ในพระบรมราชูปถัมภ์สมเด็จพระศรีนครินทราบรมราชชนนี
ประธานกรรมการทุนธนชาต
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
สุรัตน์ สุนทรเวช

| คุณหญิงสุรัตน์ สุนทรเวชม> ป.ช., ม.ว.ม., จ.จ. |
| --- | --- |

คู่สมรสนายกรัฐมนตรีไทย
ดำรงตำแหน่ง 29 มกราคม พ.ศ.2551 – 9 กันยายน พ.ศ. 2551  (7 เดือน 11 วัน)
นายกรัฐมนตรี: สมัคร สุนทรเวช
ก่อนหน้า: จิตรวดี จุลานนท์
ถัดไป: เยาวภา วงศ์สวัสดิ์
 
ข้อมูลส่วนบุคคล
เกิด: สุรัตน์ นาคน้อย 9 มีนาคม พ.ศ. 2483 (84 ปี)
เชื้อชาติ: ไทย
คู่สมรส: สมัคร สุนทรเวช (2511–2551)
บุตร: กาญจนากร ไชยลาโภ กานดาภา มุ่งถิ่น
บุพการี: จรูญ นาคน้อย (บิดา) ช่วน นาคน้อย (มารดา)
เป็นที่รู้จักจาก: ภริยานายกรัฐมนตรี

คุณหญิง สุรัตน์ สุนทรเวช (เกิด 9 มีนาคม พ.ศ. 2483) ภรรยาสมัคร สุนทรเวช นายกรัฐมนตรีคนที่ 25 ของประเทศไทย และอดีตที่ปรึกษาด้านการเงินของเครือเจริญโภคภัณฑ์
ประวัติ

คุณหญิงสุรัตน์ สุนทรเวช เกิดเมื่อวันที่ 9 มีนาคม พ.ศ. 2483 เป็นบุตรของจรูญ กับช่วน นาคน้อย จบการศึกษาจากโรงเรียนเซนต์ฟรังซีสซาเวียร์คอนแวนต์ และคณะพาณิชยศาสตร์และการบัญชี มหาวิทยาลัยธรรมศาสตร์
คุณหญิงสุรัตน์ สุนทรเวช สมรสกับสมัคร สุนทรเวช ในปี พ.ศ. 2511 มีบุตรสาวแฝด 2 คน คือ กาญจนากร ไชยลาโภ และกานดาภา มุ่งถิ่น
คุณหญิงสุรัตน์เป็นสตรีที่มีบทบาทในฐานะคู่สมรสนักการเมืองและภริยานายกรัฐมนตรีที่เรียบง่าย คุณหญิง สุรัตน์ เคยขอให้นายสมัคร เลิกเล่นการเมืองอย่างเด็ดขาด เพื่อใช้ชีวิตบั้นปลายดูแลครอบครัว ซึ่งนายสมัคร ก็ยินดีที่จะยุติบทบาททางการเมือง แต่ต่อมาเมื่อได้รับการทาบทามจากพันตำรวจโททักษิณ ชินวัตร ขอให้เข้ารับตำแหน่งหัวหน้าพรรคพลังประชาชน และได้รับการร้องขอจากดุสิต ศิริวรรณ จึงทำให้สมัคร ต้องเข้ามามีบทบาททางการเมืองอีกครั้ง จนได้รับตำแหน่งนายกรัฐมนตรี
การทำงาน

หลังจากจบการศึกษา สุรัตน์ได้เข้าทำงานในฝ่ายการเงินของธนาคารกรุงเทพ และลาออกในปี พ.ศ. 2500 และเข้าทำงานในฝ่ายการเงินของบริษัทเครือเจริญโภคภัณฑ์ จนถึงปี พ.ศ. 2549 ก่อนที่สมัคร จะเข้ารับตำแหน่งหัวหน้าพรรคพลังประชาชน และเป็นนายกรัฐมนตรี
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2527 –  เครื่องราชอิสริยาภรณ์จุลจอมเกล้า ชั้นที่4 จตุตถจุลจอมเกล้า (จ.จ.)
แจ่มใส ศิลปอาชา

| คุณหญิงแจ่มใส ศิลปอาชาม> ป.ช., ม.ว.ม., ป.ภ., ต.จ. |
| --- | --- |

คู่สมรสนายกรัฐมนตรีไทย
ดำรงตำแหน่ง 13 กรกฎาคม พ.ศ. 2538 – 25 พฤศจิกายน พ.ศ. 2539  (1 ปี 4 เดือน 12 วัน)
ก่อนหน้า: ภักดิพร สุจริตกุล
ถัดไป: พันธุ์เครือ ยงใจยุทธ
 
ข้อมูลส่วนบุคคล
เกิด: แจ่มใส เลขวัต 20 เมษายน พ.ศ. 2477 (90 ปี) จังหวัดสุพรรณบุรี ประเทศสยาม
พรรคการเมือง: ชาติไทย (2519–2545) ชาติไทยพัฒนา (2551–ปัจจุบัน)
คู่สมรส: บรรหาร ศิลปอาชา (2500—2559)
บุตร: กัญจนา ศิลปอาชา  วราวุธ ศิลปอาชา  ปาริชาติ ศิลปอาชา
บุพการี: หงวน เลขวัต (บิดา) ทับทิม เลขวัต (มารดา)

คุณหญิง แจ่มใส ศิลปอาชา (เกิด 20 เมษายน พ.ศ. 2477) ที่ตำบลท่าพี่เลี้ยง อำเภอเมืองสุพรรณบุรี จังหวัดสุพรรณบุรี
เป็นบุตรของ นายหงวน เลขวัต และนางทับทิม เลขวัต เป็นบุตรคนสุดท้องมีพี่ชายอีก 1 คน
สมรสกับนายบรรหาร ศิลปอาชา อดีตนายกรัฐมนตรี และอดีตหัวหน้าพรรคชาติไทย มีบุตร-ธิดารวม 3 คน เป็นชาย 1 คน คือ วราวุธ ศิลปอาชา (สมรสกับ เก๋ - สุวรรณา ไรวินท์ ทายาทตระกูลไรวินท์ เจ้าของธุรกิจ ซุปไก่ก้อนรีวอง) และเป็นหญิง 2 คน คือ กัญจนา ศิลปอาชา และ น.ส. ปาริชาติ ศิลปอาชา
ประวัติการศึกษา

พ.ศ. 2487 : สำเร็จการศึกษาชั้นประโยคประถมศึกษา จากโรงเรียนผดุงศิลป์ อำเภอเมือง จังหวัดสุพรรณบุรี
พ.ศ. 2490 : สำเร็จการศึกษาชั้นมัธยมศึกษาปีที่ 3 จากโรงเรียนสงวนหญิง เป็นโรงเรียนสตรีประจำจังหวัดสุพรรณบุรี
ประวัติการทำงาน

เป็นผู้ก่อตั้งและดำเนินการ มูลนิธิบรรหาร-แจ่มใส ศิลปอาชา
เป็นกรรมการมูลนิธิต่าง ๆ คือ
กรรมการมูลนิธิกตเวทิน โดยมี ท่านผู้หญิงพูนทรัพย์ นพวงศ์ เป็นประธานกรรมการ
กรรมการมูลนิธิกฤตานุสรณ์ โดยมี คุณหญิงบุญเลื่อน เครือตราชู เป็นประธานกรรมการ
กรรมการมูลนิธิอนามัยเฉลิมพระเกียรติ ซึ่งคุณหญิงแจ่มใส เป็นผู้ก่อตั้งร่วมกับกรมอนามัย กระทรวงสาธารณสุข
จัดสร้างสวนเฉลิมภัทรราชินี บนที่ดินราชพัสดุ อ.เมืองสุพรรณบุรี จ.สุพรรณบุรี เพื่อเทิดพระเกียรติสมเด็จพระนางเจ้าฯ พระบรมราชินีนาถ ในวโรกาศที่มีพระชนมายุครบ 5 รอบ โดยใช้งบประมาณส่วนตัวทั้งหมด
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2538 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2539 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)
ชิงชัย มงคลธรรม

| ชิงชัย มงคลธรรมม> ป.ช., ม.ว.ม. |
| --- | --- |


รัฐมนตรีว่าการกระทรวงศึกษาธิการ
ดำรงตำแหน่ง 15 สิงหาคม พ.ศ. 2540 – 6 พฤศจิกายน พ.ศ. 2540 (83 วัน)
นายกรัฐมนตรี: ชวลิต ยงใจยุทธ
ก่อนหน้า: สุขวิช รังสิตพล
ถัดไป: ชุมพล ศิลปอาชา
รัฐมนตรีประจำสำนักนายกรัฐมนตรี
ดำรงตำแหน่ง 29 พฤศจิกายน พ.ศ. 2539 – 15 สิงหาคม พ.ศ. 2540 (260 วัน)
นายกรัฐมนตรี: ชวลิต ยงใจยุทธ
หัวหน้าพรรคความหวังใหม่
อยู่ในวาระ
เริ่มดำรงตำแหน่ง  7 กันยายน พ.ศ. 2545   (22 ปี 179 วัน)
ก่อนหน้า: โยธินทร์ เพียรภูเขา
 
ข้อมูลส่วนบุคคล
เกิด: 24 มิถุนายน พ.ศ. 2494 (73 ปี) อำเภอนาคู จังหวัดกาฬสินธุ์ ประเทศไทย
พรรคการเมือง: ความหวังใหม่ (2545–ปัจจุบัน)
คู่สมรส: ยุวพรรณ์ มงคลธรรม

ชิงชัย มงคลธรรม (เกิด 24 มิถุนายน พ.ศ. 2494) หัวหน้าพรรคความหวังใหม่ อดีตรัฐมนตรีว่าการกระทรวงศึกษาธิการ และรัฐมนตรีประจำสำนักนายกรัฐมนตรี ในรัฐบาลชวลิต ยงใจยุทธ และอดีตสมาชิกสภาผู้แทนราษฎรจังหวัดกาฬสินธุ์ 4 สมัย
ประวัติ

นายชิงชัย มงคลธรรม เขาเกิดเมื่อวันที่ 24 มิถุนายน พ.ศ. 2494 ที่อำเภอนาคู จังหวัดกาฬสินธุ์ เป็นบุตรคนสุดท้องในจำนวน 8 คนของนายอั้ง และนางจันทร นามสกุลมงคลธรรม ที่รับราชการเป็นครูทั้งคู่ จบการศึกษาระดับ ปวช. และ ปวส. จากวิทยาลัยครูมหาสารคาม และจบการศึกษาระดับปริญญาตรี สาขามนุษยศาสตร์ จากมหาวิทยาลัยมหาสารคาม สมัยที่ยังเป็นวิทยาเขตของมหาวิทยาลัยศรีนครินทรวิโรฒอยู่
ชีวิตส่วนตัว นายชิงชัย มงคลธรรม มีเอกลักษณ์ประจำที่เป็นที่รู้จักดี คือ ชอบเป่าแคน จากการเคยรับราชการเป็นครูมาก่อน จึงเคยได้รับบทนำในภาพยนตร์เรื่อง ครูบ้านนอก ด้วย สมรสกับนางยุวพรรณ์ มงคลธรรม   มีบุตรชาย 1 คน   บุตรสาว 2 คน
นายชิงชัย รับราชการเป็นครูตามบิดา มารดา ได้ลงรับสมัครเลือกตั้งครั้งแรกที่จังหวัดกาฬสินธุ์ สังกัดพรรคธรรมสังคม ในปี พ.ศ. 2522 จากนั้นในปี พ.ศ. 2535 จึงลงเลือกตั้งอีกครั้งในปี พ.ศ. 2535 สังกัดพรรคความหวังใหม่ เคยดำรงตำแหน่งผู้ช่วยเลขานุการรัฐมนตรีว่าการกระทรวงพาณิชย์ รัฐมนตรีช่วยว่าการกระทรวงศึกษาธิการ รัฐมนตรีประจำสำนักนายกรัฐมนตรี และรัฐมนตรีว่าการกระทรวงศึกษาธิการ
การรักษาพรรคความหวังใหม่

ในปี พ.ศ. 2544 ที่ พลเอก ชวลิต ยงใจยุทธ ได้ตัดสินใจยุบพรรคความหวังใหม่เข้าร่วมกับพรรคไทยรักไทยตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2541 มาตรา 73 เมื่อ 22 มีนาคม 2545 โดยสมาชิกสภาผู้แทนราษฏรทั้งแบบเขตและบัญชีรายชื่อของพรรคความหวังใหม่ย้ายมาสังกัดพรรคไทยรักไทย มีเพียง 3 คนที่ไม่ได้ตามไปด้วย ซึ่งรวมถึง ชิงชัย มงคลธรรม สมาชิกสภาผู้แทนราษฏรระบบบัญชีรายชื่อ ที่ยังอยู่สังกัดพรรคความหวังใหม่ตามเดิม จึงได้ดำรงตำแหน่งหัวหน้าพรรคนับแต่บัดนั้น แต่พรรคความหวังใหม่ในยุคของนายชิงชัย ไม่มีบทบาทในการเมืองระดับประเทศเลย อีกทั้งบทบาทของนายชิงชัยก็ได้เปลี่ยนกลายมาทำการเมืองในภาคของประชาชนแทน โดยทำหน้าที่เป็นประธานคณะกรรมบริหารขบวนการประชาธิปไตยแห่งชาติ ที่มีนายสมาน ศรีงาม เป็นเลขาธิการ
ในการเลือกตั้งเมื่อปี พ.ศ. 2548 พรรคความหวังใหม่ ได้ส่งผู้สมัครลงรับเลือกตั้ง แต่ไม่ได้รับเลือกตั้ง ต่อมาในการเลือกตั้ง พ.ศ. 2554 ได้ส่งผู้สมัครในระบบบัญชีรายชื่อครบตามจำนวนที่ กกต. กำหนดให้ส่งได้ คือ 125 คน โดยมีหมายเลขประจำพรรค คือ หมายเลข 34 โดยนายชิงชัย เป็นผู้สมัครลำดับที่ 1 แต่ก็ไม่ได้รับการเลือกตั้งแต่อย่างใด
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้เป็นบุคคลที่พรรคความหวังใหม่จะเสนอให้รัฐสภาพิจารณาแต่งตั้งเป็นนายกรัฐมนตรี
การขับไล่ พ.ต.ท.ทักษิณ

ในการขับไล่ พ.ต.ท.ทักษิณ ชินวัตรเมื่อวันเสาร์ที่ 4 กุมภาพันธ์ พ.ศ. 2549 ที่ลานพระบรมรูปทรงม้า นายชิงชัยเป็นผู้หนึ่งที่ได้ขึ้นปราศรัยบนเวทีด้วย ก่อนที่นายสนธิ ลิ้มทองกุล ผู้นำการชุมนุมจะขึ้นมาปราศรัย และเขาได้เข้าร่วมชุมนุมและปราศรัยอีกหลายครั้ง
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2538 –  เหรียญลูกเสือสดุดี ชั้นที่ 1
พักตร์พิไล ทวีสิน

| แพทย์หญิงพักตร์พิไล ทวีสิน |
| --- | --- |


คู่สมรสนายกรัฐมนตรีไทย
ดำรงตำแหน่ง 22 สิงหาคม พ.ศ. 2566 – 14 สิงหาคม พ.ศ. 2567  (11 เดือน 23 วัน)
นายกรัฐมนตรี: เศรษฐา ทวีสิน
ก่อนหน้า: นราพร จันทร์โอชา
ถัดไป: อภิญญา เวชยชัย (คู่สมรสรักษาการนายกรัฐมนตรี) ปิฎก สุขสวัสดิ์ (คู่สมรสนายกรัฐมนตรี)
 
ข้อมูลส่วนบุคคล
เกิด: พักตร์พิไล ปลัดรักษา 29 มกราคม พ.ศ. 2504 (64 ปี) จังหวัดพระนคร ประเทศไทย
คู่สมรส: เศรษฐา ทวีสิน (สมรส 2532)
บุตร: ณภัทร ทวีสิน วรัตม์ ทวีสิน ชนัญดา ทวีสิน
บุพการี: พลตํารวจโท ผ่อน ปลัดรักษา (บิดา) อุดมศรี ปลัดรักษา (มารดา)
อาชีพ: แพทย์
ทรัพย์สินสุทธิ: 361.08 ล้านบาท (พ.ศ. 2566)

แพทย์หญิง พักตร์พิไล ทวีสิน (เกิด 29 มกราคม พ.ศ. 2504) ชื่อเล่น อ้อม เป็นแพทย์ด้านเวชศาสตร์และนักธุรกิจชาวไทย เป็นภริยาของเศรษฐา ทวีสิน อดีตนายกรัฐมนตรีไทยคนที่ 30 และอดีตประธานคณะกรรมการคณะคู่สมรสคณะรัฐมนตรี
ชีวิตช่วงต้น

แพทย์หญิง พักตร์พิไล ทวีสิน (สกุลเดิม ปลัดรักษา) เกิดเมื่อวันที่ 29 มกราคม พ.ศ. 2504 ที่กรุงเทพมหานคร เป็นบุตรสาวของพลตํารวจโท ผ่อน ปลัดรักษา อดีตผู้บัญชาการตำรวจภูธรภาค 3 กับอุดมศรี ปลัดรักษา (สกุลเดิม รามอินทรา) มีพี่น้องอีก 4 คน เธอเป็นหลานตาของพลตํารวจโท พระรามอินทรา (ดวง จุลัยยานนท์) อดีตอธิบดีกรมตำรวจ คนที่ 6 และอดีตปลัดกระทรวงมหาดไทยคนที่ 11 อีกทั้งคุณหญิงปานใจ รามอินทรา ยายของเธอยังเป็นป้าของคุณหญิงวิมล ศิริไพบูลย์ อีกด้วย[ต้องการแหล่งอ้างอิงดีกว่านี้]
พักตร์พิไลสำเร็จการศึกษาระดับมัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ปทุมวัน ปริญญาตรีแพทยศาสตรบัณฑิต จากคณะแพทยศาสตร์ จุฬาลงกรณ์มหาวิทยาลัย
การทำงาน

พักตร์พิไลเคยทำงานที่ราชเทวีคลินิก ปัจจุบันเป็นแพทย์ประจำศูนย์ส่งเสริมสุขภาพไวทัลไลฟ์ โรงพยาบาลบำรุงราษฎร์ และยังเป็นผู้ก่อตั้ง เอส เมดิคัล สปา นอกจากนี้เธอยังเคยเป็นกรรมการสมาคมเวชสําอางและศัลยศาสตร์ผิวพรรณแห่งประเทศไทยด้วย
และยังดำรงตำแหน่ง ประธานบริหารกิตติมศักดิ์หลักสูตร บัณฑิตศึกษา วิทยาลัยการแพทย์แบบบูรณาการ มหาลัยธุรกิจบัณฑิตย์ []
เป็นผู้ร่วมก่อตั้งและอาจารย์ประจำหลักสูตร บัณฑิตศึกษา สาขาวิทยาการชะลอวัยและฟื้นฟูสุขภาพ และสาขาวิทยาการเวชศาสตร์ความงาม วิทยาลัยการแพทย์แบบบูรณาการ มหาลัยธุรกิจบัณฑิตย์ []
หลังจากเศรษฐา ทวีสิน คู่สมรสของเธอดำรงตำแหน่งนายกรัฐมนตรี เธอได้ดำรงตำแหน่งประธานคณะกรรมการคณะคู่สมรสคณะรัฐมนตรี และมีการประชุมคณะดังกล่าวนัดแรกเมื่อวันที่ 30 ตุลาคม พ.ศ. 2566 ณ บ้านพิษณุโลก
ชีวิตส่วนตัว

พักตร์พิไลสมรสกับเศรษฐา ทวีสิน เมื่อปี พ.ศ. 2532 มีบุตรด้วยกัน 3 คน ทุกวันจะใช้เวลาส่วนหนึ่งในการออกกำลังกาย
ผลงาน

พ็อกเก็ตบุ๊ค "สวยทั้งรูป ยิ่งจูบยิ่งหอม" - เอ เอ เปเปอร์ แอนด์ สเตชั่นเนอรี่
รางวัล

HELLO! Beauty Awards 2022 - Honorary Awards
กอบกุลยา จึงประเสริฐศรี

| กอบกุลยา จึงประเสริฐศรี |
| --- | --- |
หมอเพื่อน กอบกุลยา จึงประเสริฐศรี
สารนิเทศภูมิหลัง
เกิด: 6 พฤศจิกายน พ.ศ. 2528 (39 ปี) กอบกุลยา จึงประเสริฐศรี  จังหวัดขอนแก่น ประเทศไทย
อาชีพ: นักแสดง พิธีกร แพทย์
ปีที่แสดง: พ.ศ. 2547–2549 พ.ศ. 2552–ปัจจุบัน
ผลงานเด่น: เพื่อน - รับน้องสยองขวัญ (2548)
แพทย์หญิง กอบกุลยา จึงประเสริฐศรี (เกิด 6 พฤศจิกายน พ.ศ. 2528) ชื่อเล่น เพื่อน รองนางสาวไทย ประจำปี 2552 เป็นนักแสดงหญิงชาวไทย
ประวัติ

กอบกุลยา จึงประเสริฐศรี มีชื่อเล่นว่า เพื่อน  เกิดเมื่อ 6 พฤศจิกายน พ.ศ. 2528 เกิดที่จังหวัดขอนแก่น จบระดับประถมศึกษาที่โรงเรียนอนุบาลขอนแก่น ระดับมัธยมศึกษาจากโรงเรียนขอนแก่นวิทยายน และปัจจุบันสำเร็จการศึกษาแพทยศาสตรบัณฑิต เกียรตินิยมอันดับ 2 จากคณะแพทยศาสตร์ มหาวิทยาลัยขอนแก่น จังหวัดขอนแก่น ในชั้นปีสุดท้ายได้เข้ารับการฝึกงานทางการแพทย์ที่โรงพยาบาลสรรพสิทธิประสงค์ จังหวัดอุบลราชธานี กอบกุลยาเข้ารับพระราชทานปริญญาบัตรจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อวันที่ 23 ธันวาคม พ.ศ. 2553 ณ ศูนย์ประชุมเอนกประสงค์กาญจนาภิเษก มหาวิทยาลัยขอนแก่น และจบการศึกษาปริญญาโท คณะแพทยศาสตร์ จุฬาลงกรณ์มหาวิทยาลัย
ในวันที่ 18 สิงหาคม พ.ศ. 2553 พญ.กอบกุลยา จึงประเสริฐศรี เคยได้รับการคัดเลือกจาก นายนิพิฏฐ์ อินทรสมบัติ รัฐมนตรีว่าการกระทรวงวัฒนธรรม (ในขณะนั้น) ให้ดำรงตำแหน่งเป็นทูตวัฒนธรรมให้กับกระทรวงวัฒนธรรม และเข้ามาช่วยงานในกระทรวงวัฒนธรรมและเผยเพร่วัฒนธรรมแกชาวต่างชาติอีกด้วย
กอบกุลยา  ดำรงตำแหน่งเป็น แพทย์หญิงปฏิบัติการ ที่โรงพยาบาลขอนแก่น จังหวัดขอนแก่น และยังเป็นทีมหมอชนบทในการลงพื้นที่ห่างไกล รักษาพยาบาลให้แก้ประชาชนร่วมกับมูลนิธิแพทย์อาสาสมเด็จพระศรีนครินทราบรมราชชนนี (พอ.สว.) อีกด้วย
ปัจจุบัน ปฏิบัติงานอยู่ที่ศูนย์ทางการแพทย์ คลินิกรักษาความงามของโรงพยาบาลพญาไท 2  และยังมีผลงานทางหน้าจอโทรทัศน์อยู่อย่างต่อเนื่อง ซึ่งเป็นผลงานรายการโทรทัศน์และทางออนไลน์ที่เกี่ยวกับวงการการแพทย์ โดยมีชื่อเสียงจากการจัดรายการคู่กับดีเจโก - ตฤณ เรืองกิจรัตนกุล
เข้าสู่วงการ

เข้าสู่วงการโดยได้รับการคัดตัวเป็นนักแสดงแสดงภาพยนตร์เรื่อง  รับน้องสยองขวัญ  ในปี 2547 โดยรับบทเป็น เพื่อน ซึ่งขณะนั้นกำลังศึกษาอยู่ หลังจากที่ภาพยนตร์ออกอากาศแล้ว ได้มุ่งมั่นศึกษาทางสายแพทย์ต่อเพราะไม่มีเวลา จนปี 2552  กอบกุลยา จึงประเสริฐศรี ได้สมัครและเป็นผู้เข้าประกวดนางสาวไทย ปี 2552 หมายเลข 4 (รหัสโหวต M4) ที่มาพร้อมกับส่วนสูงถึง 165.5 เซนติเมตร ผ่านเข้ารอบตัดสิน 18 คนสุดท้าย และเข้าเก็บตัวที่เมืองพัทยา จังหวัดชลบุรี และจัดการประกวด ณ โรงละครอักษรา คิงเพาเวอร์ คอมเพล็กซ์ ถนนรางน้ำ กรุงเทพมหานคร ภายใต้แนวคิด "ทอแสงงามแห่งจิตใจ" โดยโมเดิร์นไนน์ทีวี ถ่ายทอดสดการประกวด และได้รับตำแหน่งรองนางสาวไทย ประจำปี 2552
นางสาวไทย คือ อรวิภา กนกนทีสวัสดิ์
รองอันดับ 1 คือ กอบกุลยา จึงประเสริฐศรี
รองอันดับ 2 คือ วรวิตา จันทร์หุ่น
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2547 | รับน้องสยองขวัญ | เพื่อน |
| 2559 | อ้อมกอดเขมราฐ | คุณหมอแพรขวัญ โตพิวัฒนกุล |
ผลงาน > ภาพยนตร์สั้น

พกรักกลับบ้าน (2554) คู่กับ ติณห์ ศรีตรัย
ผลงาน > พิธีกร

รายการ หมอนอกกะลา ตามติดชีวิต Intern
รายการ มหัศจรรย์พันธุ์กาย KAI TAI SHIN SHOW ทางโมเดิร์นไนน์ ทีวี ร่วมกับ สมเกียรติ จันทร์พราหมณ์,  ศกุนตลา เทียนไพโรจน์, ธนากร ชินกูล (2 มกราคม 2557 - 2561)
รายการ อยู่เป็นลืมป่วย ทางช่อง อมรินทร์ทีวี
ผลงาน > ออนไลน์

เพื่อนเป็นหมอ ช่องยูทูป : ATime Online
ผลงาน > งานเพลง

เพลง คนขอนแก่น - รวมศิลปินชาวจังหวัดขอนแก่น
ตำแหน่งและรางวัลที่ได้รับ

รองนางสาวไทย ประจำปี 2552
รางวัล “ศิษย์เก่าแห่งความภาคภูมิใจ” จากมหาวิทยาลัยขอนแก่น เป็นผู้มอบ
ดูเพิ่ม

อินสตราแกรมของหมอเพื่อน
นราพร จันทร์โอชา

| นราพร จันทร์โอชาม> ป.ช., ม.ว.ม., ร.จ.พ. |
| --- | --- |
นราพร ใน พ.ศ. 2558

คู่สมรสนายกรัฐมนตรีไทย
ดำรงตำแหน่ง 24 สิงหาคม พ.ศ. 2557 – 22 สิงหาคม พ.ศ. 2566 (8 ปี 11 เดือน 29 วัน)
นายกรัฐมนตรี: ประยุทธ์ จันทร์โอชา
ก่อนหน้า: อนุสรณ์ อมรฉัตร
ถัดไป: พักตร์พิไล ทวีสิน
 
ข้อมูลส่วนบุคคล
เกิด: นราพร โรจนจันทร์ 20 มิถุนายน พ.ศ. 2497 (70 ปี) จังหวัดนราธิวาส ประเทศไทย
คู่สมรส: ประยุทธ์ จันทร์โอชา (สมรส 2527)
บุตร: 2 คน

รองศาสตราจารย์ นราพร จันทร์โอชา (เกิด 20 มิถุนายน พ.ศ. 2497) ชื่อเล่น น้อง เป็นอาจารย์ชาวไทย รองประธานกรรมการบริหารมูลนิธิการศึกษาทางไกลผ่านดาวเทียม ในพระบรมราชูปถัมภ์ อดีตนายกสมาคมแม่บ้านทหารบก เคยทำงานในสถาบันภาษา จุฬาลงกรณ์มหาวิทยาลัย และเป็นภริยาของ พลเอก ประยุทธ์ จันทร์โอชา องคมนตรี อดีตนายกรัฐมนตรีไทยคนที่ 29 อดีตหัวหน้าคณะรักษาความสงบแห่งชาติ และอดีตผู้บัญชาการทหารบก
ประวัติ

นราพร จันทร์โอชา เกิดเมื่อวันที่ 20 มิถุนายน พ.ศ. 2497 ที่จังหวัดนราธิวาส เป็นบุตรของ พันตำรวจเอก จำรัส โรจนจันทร์ อดีตผู้ว่าราชการจังหวัดนราธิวาส (ดำรงตำแหน่ง พ.ศ. 2497) และสุทิน โรจนจันทร์ ด้วยบิดาของนราพรเป็นอดีตผู้ว่าราชการจังหวัดนราธิวาส จึงตั้งนามให้บุตรสาวตามชื่อของจังหวัด"นรา" ธิวาส ว่า "นราพร" มีพี่สาวฝาแฝดชื่อ สุวรรณา โรจนจันทร์ ชื่อเล่น หมู หลังจาก รศ.นราพร เกิดได้ไม่กี่เดือน บิดาก็ย้ายเข้ากรุงเทพฯ ระหว่างที่บุตรสาวทั้งสองเรียนอยู่ที่โรงเรียนเซนต์โยเซฟ คอนแวนต์ มารดาดูแลเอาใจใส่อย่างดีจนเป็นที่ชินตาของเพื่อนในโรงเรียน
นราพร สำเร็จการศึกษาจากโรงเรียนเซนต์โยเซฟคอนเวนต์ ระดับปริญญาตรีทางด้านภาษาอังกฤษ จากคณะศิลปศาสตร์ มหาวิทยาลัยธรรมศาสตร์ และปริญญาโททางด้านการสอนภาษาอังกฤษจากคณะศิลปศาสตร์ มหาวิทยาลัยมหิดล
ชีวิตส่วนตัว

นราพร พบรักกับพลเอก ประยุทธ์ จันทร์โอชา ที่เข้ามาเรียนภาษาอังกฤษหลักสูตรระยะสั้นที่สถาบันภาษา ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระราชทานสมรสเมื่อวันที่ 22 มิถุนายน พ.ศ. 2527 มีบุตรสาวฝาแฝด คือ ธัญญา และนิฏฐา จันทร์โอชา ซึ่งทั้งสองเป็นสมาชิกวงแบดซ์ สังกัดอาร์เอส
นราพร ได้รับคำกล่าวถึงว่า "เป็นอาจารย์ที่ขยันทำงาน เป็นคนฉลาด คนเก่ง คนตรง และมีความชัดเจนในการทำงาน..." แต่ก็เป็นคนที่ยากจะเข้าถึง ทั้งยังเป็นคนที่เงียบขรึม ค่อนข้างเก็บตัว และจะออกงานสังคมที่มีบทบาทโดยตรงเท่านั้น
การทำงาน

นราพร จันทร์โอชา เริ่มเข้ารับราชการเป็นอาจารย์สอนวิชาภาษาอังกฤษ ประจำสถาบันภาษา จุฬาลงกรณ์มหาวิทยาลัย ซึ่งเป็นหน่วยงานที่จัดสอนวิชาภาษาอังกฤษให้กับคณะต่าง ๆ ในจุฬาลงกรณ์มหาวิทยาลัย ระหว่างนั้นเคยเป็นนายกสมาคมครูผู้สอนภาษาอังกฤษแห่งประเทศไทย จนกระทั่งลาออกจากราชการใน พ.ศ. 2549 และเริ่มเข้าช่วยงานในมูลนิธิการศึกษาทางไกลผ่านดาวเทียม ในตำแหน่งรองประธานกรรมการบริหารตั้งแต่นั้นเป็นต้นมา ต่อมาใน พ.ศ. 2554 ดำรงตำแหน่งนายกสมาคมแม่บ้านทหารบก และเคยเป็นรองประธานกรรมการมูลนิธิช่วยคนตาบอดแห่งประเทศไทย ปัจจุบันดำรงตำแหน่งรองประธานกรรมการบริหาร คนที่ 3 ของมูลนิธิการศึกษาทางไกลผ่านดาวเทียม ในพระบรมราชูปถัมภ์ ตามพระบรมราชโองการ พระบาทสมเด็จพระวชิรเกล้าเจ้าอยู่หัว
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เหรียญจักรพรรดิมาลา (ร.จ.พ.)
โรงเรียนเฉลิมพระเกียรติสมเด็จพระศรีนครินทร์ หนองบัวลำภู

| โรงเรียนเฉลิมพระเกียรติสมเด็จพระศรีนครินทร์ หนองบัวลำภู |
| --- | --- |
Srinagarindra the Princess Mother School Nongbualamphu under the royal patronage of Her Royal Highness Princess Maha Chakri Sirindhorn

ที่ตั้ง
หมู่ที่ 3 บ้านตำแย ตำบลโพธิ์ชัย อำเภอเมืองหนองบัวลำภู จังหวัดหนองบัวลำภู 39000 ประเทศไทย 
ข้อมูล
ชื่ออื่น: สว.นภ , SWNP
ประเภท: โรงเรียนรัฐบาล  โรงเรียนมัธยมศึกษาขนาดเล็ก
คติพจน์: นิมิตตํ สาธุรูปานํ กตัญญูกตฺเวทิตา   (ความกตัญญูเป็นเครื่องหมายแห่งคนดี) 
สถาปนา: 31 ตุลาคม พ.ศ. 2539 (28 ปี 125 วัน)
เขตการศึกษา: เลย-หนองบัวลำภู
หน่วยงานกำกับ: สำนักงานเขตพื้นที่การศึกษามัธยมศึกษาเขต 19
รหัส: 1039760330
ผู้อำนวยการ: นางวลักขณา สาระกิจจานนท์
จำนวนนักเรียน: 133 คน   (ข้อมูล ณ วันที่ 10 มิถุนายน 2562) 
ภาษาที่ใช้เป็นสื่อการสอน: ภาษาที่มีการเรียนการสอน  ภาษาไทย  ภาษาอังกฤษ
สี:    แดง-น้ำเงิน
เพลง: มาร์ชโรงเรียนเฉลิมพระเกียรติสมเด็จพระศรีนครินทร์
ต้นไม้ประจำโรงเรียน: ประดู่แดง
เว็บไซต์: http://www.swnp.ac.th
โรงเรียนเฉลิมพระเกียรติสมเด็จพระศรีนครินทร์ หนองบัวลำภู (อักษรย่อ: สว.นภ, อังกฤษ: Srinagarindra the Princess Mother School Nongbualamphu) เป็นหนึ่งใน 12 โรงเรียนที่จัดตั้งขึ้นตามโครงการจัดตั้งโรงเรียนมัธยมศึกษาเพื่อเป็นการเฉลิมพระเกียรติเมื่อวันที่ 31 ตุลาคม พ.ศ. 2539 ชื่อว่า "โรงเรียนเฉลิมพระเกียรติสมเด็จพระศรีนครินทราบรมราชชนนี" ต่อมาได้รับพระมหากรุณาธิคุณอันสูงสุดจากพระบาทสมเด็จพระมหาภูมิพลอดุลยเดชมหาราช บรมนาถบพิตร พระราชทานชื่อใหม่เป็น "โรงเรียนเฉลิมพระเกียรติสมเด็จพระศรีนครินทร์" และตามด้วยชื่อจังหวัดที่โรงเรียนตั้งอยู่
ประวัติการก่อตั้ง > โครงการจัดตั้งโรงเรียนเฉลิมพระเกียรติสมเด็จพระศรีนครินทร์

สมเด็จพระศรีนครินทราบรมราชชนนีได้ทรงห่วงใยและสนพระทัยในด้านการพัฒนาคุณภาพชีวิตของเหล่าพสกนิกรมาโดยตลอดเวลาที่จะช่วยเหลือประชาชนในด้านการศึกษาสมเด็จพระศรีนครินทราบรมราชชนนีทรงส่งเสริมและสนับสนุนให้เยาวชนของชาติในทุกพื้นที่ที่พระองค์เสด็จให้ได้รับการศึกษา เพื่อพัฒนาความรู้ ประสบการณ์อันจะช่วยให้คุณภาพชีวิตของตนนั้นดีขึ้น เพื่อเป็นการน้อมรำลึกถึงพระเมตตา พระมหากรุณาธิคุณที่ทรงมีต่อการศึกษาของชาติกรมสามัญศึกษาจึงสนองพระปณิธานโดยจัดทำโครงการจัดตั้งโรงเรียนเฉลิมพระเกียรติสมเด็จพระศรีนครินทราบรมราชชนนีขึ้นเพื่อน้อมถวายเป็นพระราชสักการะแด่สมเด็จพระศรีนครินทราบรมราชชนนี และเพื่อสนองนโยบายขยายโอกาสทางการศึกษาภาคบังคับพื้นฐาน และภาคบังคับ 12 ปี ของรัฐบาล อันจะส่งผลให้ประชาชนชาวไทย มีการศึกษาสูงขึ้น โดยจัดตั้งโรงเรียนมัธยมศึกษา ขนาดใหญ่ ประเภทประจำ มีแผนชั้นเรียนเต็มรูป 48 ห้องเรียน จำนวน 12 โรงเรียน ใน 12 เขตการศึกษาและจะจัดโรงเรียนให้เป็นโรงเรียนที่มีลักษณะสมบูรณ์ มีความพร้อมทั้งในด้านอาคารเรียน อาคารประกอบตลอดจนวัสดุ อุปกรณ์ ครุภัณฑ์ และเครื่องมือต่างๆ เพื่อให้เป็นโรงเรียนสามารถจัดการเรียนการสอน ให้นักเรียนมีความรู้ทางวิชาการเป็นอย่างดี มีคุณภาพ จริยธรรม ความประพฤติ เป็นที่พึงประสงค์ของสังคมและสามารถดำรงตนอยู่ในสังคมได้อย่างมีคุณภาพ